Timerna 4 Tira tumrist tsumata daya, ula d tisumtawin-nni a yelli d tuga, d ddum, ameṭraḥ n ddum, tisumtiwin n ddum ma tedda teslit d ddum ara tawi. Ad d-tḥuccen tuga wigad i tt-yesnen, ad t-seɣren, ad t-gezmen akk s lemqes , ad ɛemren imṭarḥen, ad lemden s kada w kada. D widak akk i ttawin?D wid mi ara d-teḥder teslit ad nettemnadi, at-a ad iyi-d-tawiḍ aya wa ad yi-d-teɛemreḍ ameṭraḥ d tsumta ,ad iɛemmer a yelli ameṭraḥ n tuga, ad ten-id-yawi i winna isem-nsent akk i tɣawsiwin-nni, leḥwayeǧ-nni akk s way-s i bennun, isem-nsent merra ? Isem-nsent: Lxiḍ n lmizan, taɣenjawt, lmas, agelzim, aqabac, aṭas i yesɛa n limayan lmesḥa kunwi tafala i teqqarem, wa yeqqar lmesḥa wa yeqqar tafala, ad ɛemren ad xedmen yis-ent iqubac-nni akk. S wacu i tesbeddayem ixxamen-nni d tigejda. Ma tezriḍ ad rnun aṭas s ufella ad tuqmeḍ rebɛa, xemsa n tgejda neɣ setta n wesɣar ad tent-tuqmeḍ. Axxam-nni d iɣen ad as-ternuḍ lɛarṣa i taɛrict-nni ad tesɛu tawwurt, ad tsekker tawwurt-nni ur i yikččem ḥed ar daxel d arrac wanna tilawin msakit ut tt-ɛeddint ara meɛna tettaggad ɣef warraw-is ad ɛeddin syen akin tettsekkir tawwurt yid-s, tin ad yebnu akka am akka tebnum tura. Ad tebnuḍ akka ciṭuḥ n lɛarṣa, ad tḥizeḍ akken taɛrict, ad tḥizeḍ …lɛibad din, ṛṛezq din, nana-m wiza akka-ag, ma sɛiɣ inebgawen neɣ tinebgawin akka-agi ad neṭṭes di taɛrict s wadda d lmal, s ufella d nukni di tɣerɣert ad ṭṭsen wid ara yeṭṭsen, ar ugertil d ixellalen, nukni ara neṭṭeṣ di taɛrict, ad tcaɛleḍ times ur d-tettelliḍ ara akk allen-im di duxxam. Mi i yekkes akk d uxxam-nni i merra teqɛed times ad nali syen akkin ɣer teɛrict ad neṭṭes wiyeḍ ad ṭṭsen di tɣerɣert ma tesɛiḍ inebgi …win tqudreḍ ad yeṭṭes di tɣerɣert nukni ad nali ɣer taɛrict ad neṭṭes, ma dina agercal, dina awren, dina alim, ad nuqem lbuṭat ad tent-nesni akk, ad tent-nesni akk, ad tent-nqeɛɛed ad nuqem ciṭ nukenti.